L'artista local Nelly Guimaras guanya l'Emmy a Millor Maquillatge Prostètic
08 de gener 2024

![](/media/mqnni1w3/whatsapp-image-2024-01-08-at-13-57-50_c.jpg?width=637.5&height=850)

Nelly Guimaras Sanjuan ha guanyat el premi Emmy a Millor Maquillatge Prostètic pel seu treball en la sèrie d’HBO _The Last of Us_, sèrie de televisió estatunidenca postapocalíptica que es va estrenar el 15 de gener de 2023. L'artista resident al Port de Sagunt ha guanyat el premi com a part d'un equip de 6 professionals.

L'alcalde de Sagunt, Darío Monero ha agraït a Nelly «**per fer-nos sentir part d'este premi internacional**» i ha reconegut que «**estàvem segurs que tenia unes altíssimes probabilitats de poder emportar-se este Emmy a casa**». D'altra banda, ha afegit «**estem d'enhorabona pel talent de la nostra ciutat, a més amb una dona professional, valenta, i que ha demostrat el seu altíssim nivell d'excel·lència**».

La regidora de Cultura, Ana María Quesada ha reconegut que, «**a més de ser una persona estupenda, se li notava dedicada al seu treball, superprofesional, i molt implicada en tot el que fa i en com viu. Soc admiradora seua, no solament, del seu treball, sinó en allò personal**». A més, ha expressat que «**quan la vam rebre per a donar-li ànims i dir-li ‘estem amb tu’, ja estàvem feliços, perquè solament el fet d'arribar fins ací ja era una gran notícia, però ara ja, només puc donar-li l'enhorabona**».

![](/media/dwgj4rs3/whatsapp-image-2024-01-08-at-13-57-39_c.jpg?width=850&height=566.6666666666666)

L'alcalde i la regidora van rebre el passat 29 de desembre Nelly Guimaras per a reconéixer el seu treball i desitjar-li sort en la gala. Ella, per la seua banda, va compartir la seua experiència i trajectòria professional en produccions de gran renom d'àmbit mundial, amb l'alcalde i la regidora.

Nelly Guimaras té una àmplia trajectòria a la seua esquena. Entre les pel·lícules en les quals ha treballat destaquen _Guardians of the Galaxy_ (2014), _World War Z_ (2013), _Resident Evil: The Final Chapter_ (2016); així com les espanyoles _Camino_ (2008) i _La monja_ (2005). A més, ha treballat en les sèries _Game of Thrones_ i _The New Pope_.

Els premis Emmy, són atorgats per la indústria de la televisió estatunidenca a les millors produccions televisives.

![](/media/0txifoth/img_3796_c.jpg?width=850&height=566.6666666666666)

*   [](http://www.facebook.com/sharer.php?u=https://aytosagunto.es/va/actualitat/l-artista-local-nelly-guimaras-guanya-l-emmy-a-millor-maquillatge-prostetic/ "Facebook")
*   [](http://twitter.com/share?url=https://aytosagunto.es/va/actualitat/l-artista-local-nelly-guimaras-guanya-l-emmy-a-millor-maquillatge-prostetic/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-artista-local-nelly-guimaras-guanya-l-emmy-a-millor-maquillatge-prostetic/ "Linked In")
*   [](mailto:?body=https://aytosagunto.es/va/actualitat/l-artista-local-nelly-guimaras-guanya-l-emmy-a-millor-maquillatge-prostetic/)